اوکراین دولت باشقانی پترو پوروشنکو، روسیادا زیندانی نادژدا ساوچنکو-نو اولدوغو کیمی، دونباس و کریمه‌نی ده گئری آلا‌جاق‌لارینی سؤیله‌دی.
روسیا طرفداری بؤلوچو‌لری طرفین‌دن 2014-جو ایلده گیروو آلینا‌راق روسیایا قاچیریلان و بورادا 22 ایل زیندان جزاسینا محکوم اوکراین اوردوسونون تک قادین پیلوتو و میللت وکیلی نادژدا ساوچنکو، اوکراین‌دا زیندانی 2 روس عسگری ایله موبادیله ائدیله‌رک دونن شربت بوراخیلمیشدی.
خصوصی بیر اوچاق اوکراینایا دؤنن ساوچنکو، هاوا لیمانیندا "آرتیق آزادام آنجاق اؤلکه‌م اوچون حیاتیمی اورتایا قویماق‌دان اصلا چکینمیه‌جگیم" دئدی.
ساوچنکو، اوکراین دولت باشقانی پترو پوروشنکو طرفین‌دن قبول ائدیلدی.
پوروشنکو، میللی قهرمان اولا‌راق آدلاندیردیغی ساوچنکونو دولت نیشانی ایله اؤدوللندیریدی.
اوکراین لیدری، ساوچنکو کیمی دونباس و کریمه‌نی ده روسیا‌دان گئری آلا‌جاق‌لارینی سؤیله‌دی.
ساوچنکو ایسه چیخیشیندا، بلاروسون پایتختی مینسک‌ده سپتامبر 2014-جو ایلده ایمضا‌لانان مینسک آتشکس موقاویله‌سی‌نین اهمیتینه دقت چکدی.
"باریش مومکون آنجاق تأسف کی، ساواش ایله مومکون" دئیه دانیشان ساوچنکو، مینسک موقاویله‌سینه رعایت ائدیلمه‌سی اوچون لازیم اولان هر شئیی ائده‌جک‌لرینی سؤیله‌دی.
اوکراینین شرقینده، روسیا طرفداری آیریلیکچی‌لارلا اوردو بیرلیک‌لری آراسیندا چاتیشما‌لار ایسه داوام ائدیر.
اوروپا امنیت و امکداش‌لیق تشکیلاتی حمایه‌سی آلتیندا، روسیا، اوکراین و اوکراین‌ین شرقین‌دکی بؤلوچو گوجلرین نماینده‌لری آراسیندا ایمضا‌لانان مینسک آتشکس موقاویله‌سی، ایختیلاف‌لار اوزون‌دن تام اولا‌راق تطبیق اولونا.
